Život s onkologickým ochorením predstavuje pre chorého dlhodobú záťaž, na zvládnutie ktorej potrebuje veľké množstvo fyzických a psychických síl. To, ako sa s ochorením vyrovná a ako zvládne liečbu, závisí od mnohých faktorov: typu ochorenia a náročnosti liečby, osobnostných a povahových charakteristík, veku, životnej etapy a v neposlednom rade od kvality jeho vzťahov. Výskumy potvrdzujú, že pacienti, ktorí majú počas ochorenia dobré rodinné zázemie a podporu najbližších, lepšie zvládajú liečbu, majú vyššiu kvalitu života a niektoré výskumy dokonca dospeli k výsledkom, že takíto pacienti prežívajú dlhšie.
Chorý sa počas choroby a liečby musí vyrovnať s celým radom závažných zmien. Menia sa jeho sociálne role, spôsob života a životné priority. Nie je ľahké udržať v takejto situácii pozitívny životný postoj, pre dobré zvládanie liečby je však dôležité o neho usilovať a neupadnúť do pasivity, pocitu bezmocnosti a absolútnej závislosti.
V tomto pacientovi pomáha:
Mgr. Mária Andrašiová, psychológ